EUROOPAN KOMISSIO Bryssel 14.2.2022 COM(2022) 42 final KOMISSION KERTOMUS NEUVOSTOLLE JA EUROOPAN PARLAMENTILLE neuvoston asetuksen (ETY, Euratom, EHTY) N:o 495/77, sellaisena kuin se on viimeksi muutettuna (päivystystä koskevalla) asetuksella (EY, Euratom) N:o 1945/2006, (raskasta työtä koskevan) neuvoston asetuksen (EY, Euratom) N:o 858/2004 ja neuvoston asetuksen (EHTY, ETY, Euratom) N:o 300/76, sellaisena kuin se on viimeksi muutettuna (vuorotyötä koskevalla) asetuksella (EY, Euratom) N:o 1873/2006, soveltamisesta EU:n toimielimissä vuonna 2020



KOMISSION KERTOMUS NEUVOSTOLLE JA EUROOPAN PARLAMENTILLE neuvoston asetuksen (ETY, Euratom, EHTY) N:o 495/77, sellaisena kuin se on viimeksi muutettuna (päivystystä koskevalla) asetuksella (EY, Euratom) N:o 1945/2006, (raskasta työtä koskevan) neuvoston asetuksen (EY, Euratom) N:o 858/2004 ja neuvoston asetuksen (EHTY, ETY, Euratom) N:o 300/76, sellaisena kuin se on viimeksi muutettuna (vuorotyötä koskevalla) asetuksella (EY, Euratom) N:o 1873/2006, soveltamisesta EU:n toimielimissä vuonna 2020 1.Johdanto Päivystystä koskevassa neuvoston asetuksessa (ETY, Euratom, EHTY) N:o 495/77 ja raskasta työtä koskevassa neuvoston asetuksessa (EY, Euratom) N:o 858/2004 komission edellytetään antavan neuvostolle joka vuosi kertomuksen ura-alueittain niiden virkamiesten ja muuhun henkilöstöön kuuluvien lukumäärästä, jotka ovat saaneet näissä asetuksissa tarkoitettuja korvauksia, ja korvauksiin liittyvistä kokonaismenoista. Tämä kertomus perustuu viimeisimpiin koko vuotta koskeviin lukuihin, jotka olivat saatavilla sen laatimishetkellä, ja se koskee vuotta 2020. Kertomus kattaa kaikki toimielimet, ja jotta se olisi mahdollisimman täydellinen, siinä esitetään vastaavat tiedot myös vuorotyön osalta (neuvoston asetus (EHTY, ETY, Euratom) N:o 300/76). 2.Päivystyskorvaus Tämän korvauksen oikeusperustan muodostavat henkilöstösääntöjen 55 ja 56 b artikla ja 8 päivänä maaliskuuta 1977 annettu neuvoston asetus (ETY, Euratom, EHTY) N:o 495/77, sellaisena kuin se on muutettuna. Korvausta maksetaan ainoastaan virkamiehille ja muuhun henkilöstöön kuuluville, jotka on palkattu tutkimusmäärärahoista ja jotka työskentelevät –Yhteisen tutkimuskeskuksen (JRC) laitoksessa tai –välillisessä toiminnassa tai jotka on palkattu toimintamäärärahoista ja jotka työskentelevät –tehtävissä, joissa he ohjaavat tai valvovat teknisiä laitteita, –turvallisuusyksikössä, –tieto- ja viestintätekniikkayksikössä (TVT), –yhteisen ulko- ja turvallisuuspolitiikan (YUTP) / yhteisen turvallisuus- ja puolustuspolitiikan (YTPP) tukipalveluissa tai hätä- ja kriisitilanteiden koordinointitehtävissä tai –yksikössä, joka antaa jäsenvaltioille tukea ympäri vuorokauden jokaisena viikonpäivänä (’JV 24/7’) hätä- ja kriisitilanteiden koordinoinnin yhteydessä, tai yksikössä, jonka on hoidettava jäsenvaltioille annettavan avun mekanismiin liittyviä tehtäviä. Päivystyskorvaus ilmaistaan pisteinä. Jokaisesta tosiasiallisesta päivystystunnista myönnetään pisteitä seuraavasti: –kotoa hoidettava päivystysvelvollisuus työpäivänä: 2,15 pistettä; –kotoa hoidettava päivystysvelvollisuus viikonloppuna ja yleisinä vapaapäivinä: 4,3 pistettä;

–työpaikalla hoidettava päivystysvelvollisuus työpäivänä: 11 pistettä; –työpaikalla hoidettava päivystysvelvollisuus viikonloppuna ja yleisinä vapaapäivinä: 22 pistettä. Jokainen piste on 0,032 prosenttia virkamiehen peruspalkasta palkkaluokan 1 ensimmäisellä tasolla (= 0,96 euroa vuonna 2020). Seuraavat luvut osoittavat kunkin toimielimen myöntämien korvausten lukumäärän vuonna 2020. 2.1. Edunsaajien lukumäärä (virkamiehet / väliaikaiset ja sopimussuhteiset toimihenkilöt) Toimielin AD AST Sopimussuhteiset toimihenkilöt Yhteensä Tehtäväryhmä I Tehtäväryhmä II Tehtäväryhmä III Tehtäväryhmä IV Parlamentti 0 0 0 0 0 0 0 Neuvosto 15 79 3 0 0 0 97 Komissio 139 190 52 12 13 15 421 - josta JRC 43 79 18 0 1 7 148 Tuomioistuin 8 16 1 0 0 1 26 Tilintarkastustuomioistuin 0 1 16 0 0 0 17 Euroopan talous- ja sosiaalikomitea 0 2 0 0 1 0 3 Alueiden komitea 0 3 0 0 1 0 4 Euroopan ulkosuhdehallinto 13 8 0 1 5 1 28 Oikeusasiamies 0 0 0 0 0 0 0 Tietosuojavaltuutettu 0 0 0 0 0 0 0 Yhteensä 175 299 72 13 20 17 596



2.2. Edunsaajien lukumäärä päivystysvelvollisuuden mukaan Toimielin Kotona Kotona ja työpaikalla Työpaikalla Yhteensä Parlamentti 0 0 0 0 Neuvosto 97 0 0 97 Komissio 405 5 11 421 - josta JRC 133 5 10 148 Tuomioistuin 26 0 0 26 Tilintarkastustuomioistuin 17 0 0 17 Euroopan talous- ja sosiaalikomitea 0 3 0 3 Alueiden komitea 0 4 0 4 Euroopan ulkosuhdehallinto 28 0 0 28 Oikeusasiamies 0 0 0 0 Tietosuojavaltuutettu 0 0 0 0 Yhteensä 573 12 11 596 2.3.Edunsaajien lukumäärä tehtävän mukaan Toimielin JRC Välillinen toiminta Tekniset laitteet Turvallisuus TVT YUTP/ YTPP JV 24/7 Yhteensä Parlamentti 0 0 0 0 0 0 0 0 Neuvosto 0 0 0 27 56 14 0 97 Komissio 148 2 61 39 122 0 49 421 - josta JRC 148 0 0 0 0 0 0 148 Tuomioistuin 0 0 16 10 0 0 0 26 Tilintarkastustuomioistuin 0 0 0 17 0 0 0 17 Euroopan talous- ja sosiaalikomitea 0 0 0 3 0 0 0 3 Alueiden komitea 0 0 0 4 0 0 0 4 Euroopan ulkosuhdehallinto 0 0 0 4 6 18 0 28 Oikeusasiamies 0 0 0 0 0 0 0 0 Tietosuojavaltuutettu 0 0 0 0 0 0 0 0 Yhteensä 148 2 77 104 184 32 49 596 3.Korvaus raskaasta työstä Tämän korvauksen oikeusperustan muodostavat henkilöstösääntöjen 56 c artikla ja 29 päivänä huhtikuuta 2004 annettu neuvoston asetus (EY, Euratom) N:o 858/2004, sellaisena kuin se on muutettuna. Korvauksella kompensoidaan erityisiä työolosuhteita, jotka liittyvät i) ”henkilökohtaisiin suojaimiin” (epämukavan suojaavan erityisvaatetuksen käyttö, osittainen suojaus), ii) ”työpaikkaan” (suljetut ja meluisat tilat sekä vaaralliset paikat) ja iii) ”työn luonteeseen” (esim. syövyttävien aineiden käsittely, työskentely räjähteiden kanssa). Korvaus ilmoitetaan pisteinä, joita myönnetään jokaisesta tosiasiallisesta työtunnista. Pisteitä myönnetään 2–50. Vähimmäismäärä myönnetään, jos esimerkiksi melun keskiarvo ylittää 85 desibeliä, ja enimmäismäärä myönnetään esimerkiksi virkamiehelle, joka joutuu käyttämään umpinaista palopukua. Jokainen piste on 0,032 prosenttia virkamiehen peruspalkasta palkkaluokan 1 ensimmäisellä tasolla (= 0,96 euroa vuonna 2020). 3.1.Edunsaajien lukumäärä (virkamiehet / väliaikaiset ja sopimussuhteiset toimihenkilöt) Toimielin AD AST Sopimussuhteiset toimihenkilöt Yhteensä Tehtäväryhmä I Tehtäväryhmä II Tehtäväryhmä III Tehtäväryhmä IV Parlamentti 0 0 0 0 0 0 0 Neuvosto 0 0 0 0 0 0 0 Komissio 27 136 24 0 1 11 199 - josta JRC 26 128 15 0 1 9 179 Tuomioistuin 0 0 0 0 0 0 0 Tilintarkastustuomioistuin 0 0 0 0 0 0 0 Euroopan talous- ja sosiaalikomitea 0 0 0 0 0 0 0 Alueiden komitea 0 0 0 0 0 0 0 Euroopan ulkosuhdehallinto 0 0 0 0 0 0 0 Oikeusasiamies 0 0 0 0 0 0 0 Tietosuojavaltuutettu 0 0 0 0 0 0 0 Yhteensä 27 136 24 0 1 11 199 4.Vuorotyökorvaus Tämän korvauksen oikeusperustan muodostavat henkilöstösääntöjen 56 a artikla ja 9 päivänä helmikuuta 1976 annettu neuvoston asetus (EHTY, ETY, Euratom) N:o 300/76, sellaisena kuin se on muutettuna. Korvausta maksetaan ainoastaan virkamiehille ja muuhun henkilöstöön kuuluville, jotka on palkattu tutkimusmäärärahoista ja jotka työskentelevät –Yhteisen tutkimuskeskuksen (JRC) laitoksessa tai –välillisessä toiminnassa tai

jotka on palkattu toimintamäärärahoista ja jotka työskentelevät –tieto- ja viestintätekniikkayksikössä (TVT), –turvallisuusyksikössä, –puhelinkeskuksessa/tiedotuspalvelussa tai vastaanotossa, –yhteisen ulko- ja turvallisuuspolitiikan (YUTP) / yhteisen turvallisuus- ja puolustuspolitiikan (YTPP) tukipalveluissa tai hätä- ja kriisitilanteiden koordinointitehtävissä, –hätä- ja kriisitilanteiden koordinoinnin tukitehtäviä hoitavassa yksikössä tai –tehtävissä, joissa he ohjaavat tai valvovat teknisiä laitteita. Seuraavat luvut osoittavat kunkin toimielimen myöntämien korvausten lukumäärän vuonna 2020. 4.1.Edunsaajien lukumäärä (virkamiehet / väliaikaiset ja sopimussuhteiset toimihenkilöt) Toimielin AD AST Sopimussuhteiset toimihenkilöt Yhteensä Tehtäväryhmä I Tehtäväryhmä II Tehtäväryhmä III Tehtäväryhmä IV Parlamentti 1 69 468 1 6 0 545 Neuvosto 0 71 0 7 0 0 78 Komissio 0 99 21 10 24 1 155 - josta JRC 0 18 10 0 0 0 28 Tuomioistuin 0 0 0 0 0 0 0 Tilintarkastustuomioistuin 0 1 16 0 0 0 17 Euroopan talous- ja sosiaalikomitea 0 2 0 0 1 0 3 Alueiden komitea 0 3 0 0 1 0 4 Euroopan ulkosuhdehallinto 0 30 0 0 0 0 30 Oikeusasiamies 0 0 0 0 0 0 0 Tietosuojavaltuutettu 0 0 0 0 0 0 0 Yhteensä 1 275 505 18 32 1 832 Kuukausittain maksettavaan korvaukseen sovelletaan neljää eri taksaa (määrät vuodelta 2020): –taksa 1: kaksivuorotyö, johon ei sisälly viikonlopputyötä eikä työtä yleisinä vapaapäivinä: 432,05 euroa; –taksa 2: kaksivuorotyö, johon sisältyy yötyötä, viikonlopputyötä ja työtä yleisinä vapaapäivinä: 652,12 euroa; –taksa 3: 24 tuntia vuorokaudessa lukuun ottamatta viikonloppuja ja yleisiä vapaapäiviä: 713,01 euroa; –taksa 4: 24 tuntia vuorokaudessa seitsemänä päivänä viikossa: 972,07 euroa. 4.2.Edunsaajien lukumäärä taksan mukaan Toimielin Taksa 1 Taksa 2 Taksa 3 Taksa 4 Yhteensä 432,05 652,12 713,01 972,07 Parlamentti 49 257 0 239 545 Neuvosto 24 0 0 54 78 Komissio 14 0 8 133 155 - josta JRC 0 0 8 20 28 Tuomioistuin 0 0 0 0 0 Tilintarkastustuomioistuin 0 0 0 17 17 Euroopan talous- ja sosiaalikomitea 3 0 0 0 3 Alueiden komitea 4 0 0 0 4 Euroopan ulkosuhdehallinto 20 0 0 10 30 Oikeusasiamies 0 0 0 0 0 Tietosuojavaltuutettu 0 0 0 0 0 Yhteensä 114 257 8 453 832 4.3. Edunsaajien lukumäärä tehtävän mukaan Toimielin JRC JV 24/7 TVT Turvallisuus Puhelink./vastaanotto YUTP/

YTPP Tekniset laitteet Yhteensä Parlamentti 0 0 0 512 33 0 0 545 Neuvosto 0 0 0 78 0 0 0 78 Komissio 28 22 14 91 0 0 0 155 - josta JRC 28 0 0 0 0 0 0 28 Tuomioistuin 0 0 0 0 0 0 0 0 Tilintarkastustuomioistuin 0 0 0 17 0 0 0 17 Euroopan talous- ja sosiaalikomitea 0 0 0 3 0 0 0 3 Alueiden komitea 0 0 0 4 0 0 0 4 Euroopan ulkosuhdehallinto 0 0 11 9 0 10 0 30 Oikeusasiamies 0 0 0 0 0 0 0 0 Tietosuojavaltuutettu 0 0 0 0 0 0 0 0 Yhteensä 28 22 25 714 33 10 0 832 5.Asianomaiset yksiköt ja perustelut

Päivystys- ja/tai vuorotyötä tehdään Euroopan parlamentissa, neuvostossa, komissiossa, tuomioistuimessa, tilintarkastustuomioistuimessa sekä kahdessa komiteassa ja Euroopan ulkosuhdehallinnossa, ja ne maksavat niihin liittyviä, lainsäädännössä vahvistettuja korvauksia. Komissio on edelleen ainoa toimielin, joka on maksanut raskaasta työstä myönnettävää korvausta Yhteisessä tutkimuskeskuksessa ja infrastruktuuri- ja logistiikkatoimistossa Brysselissä (OIB) työskentelevälle henkilöstölle ja, vuodesta 2018 lähtien, energian pääosaston ydinturvallisuustarkastajille. Neljä toimielintä ilmoitti, että covid-19-pandemian aiheuttama terveyskriisi oli vaikuttanut palveluihin erityisesti pandemiasta johtuvien poissaolojen korvaamiseen liittyvien vaikeuksien ja lisääntyneen etätyön vuoksi. Kun läsnäolo työpaikalla oli tarpeen, käyttöön otettiin toiminnan jatkuvuuden varmistamiseksi erityisiä menettelyjä, joissa noudatettiin fyysistä etäisyyttä ja muita hygieniatoimenpiteitä. Covid-19-terveyskriisi on näin ollen toisinaan vaikuttanut edunsaajien määrään. Tilannetta selvitetään tarkemmin jäljempänä kunkin toimielimen tai yksikön antamassa selvityksessä. 5.1.Perustelut päivystykselle Neuvosto: Neuvosto maksoi päivystyskorvausta 97 henkilölle vuonna 2020 (85 henkilölle vuonna 2019). Päivystystehtävät kattavat seuraavat alat: i) tieto- ja viestintätekniikka (TVT), toimet, joilla varmistetaan tieto- ja viestintäverkkojen suojelu ja asianmukainen toiminta, tuki Eurooppa-neuvoston, neuvoston ja niiden valmisteluelinten ennakoimattomille toimille ja Eurooppa-neuvoston, neuvoston ja pääsihteeristön kiireellisiin tarpeisiin vastaamiseksi asioissa, jotka liittyvät EU:n turvaluokiteltujen tietojen käsittelyyn, ja tuki puheenjohtajan ja pääsihteerin toiminnalle ulkopolitiikan puitteissa; ii) turvallisuus, jotta voidaan vastata välittömästi kaikenlaisiin ongelmatilanteisiin, jotka voivat vaikuttaa Eurooppa-neuvoston ja neuvoston henkilöstöön sekä neuvoston pääsihteeristön toimintaan, ja tarjota ympärivuorokautista tukea kulloinkin vuorossa oleville turvallisuusvirkamiehille; iii) nopea reagoiminen neuvoston kiertävän puheenjohtajavaltion ja Eurooppa-neuvoston puheenjohtajan YUTP:n/YTPP:n yhteydessä antamien välittömien ja kiireellisten julkilausumien laatimiseksi, julkaisemiseksi internetissä ja levittämiseksi sekä tuki Eurooppa-neuvoston puheenjohtajan ja pääsihteerin toiminnalle ulkopolitiikan puitteissa. Päivystysvelvollisuus hoidettiin vuonna 2020 yksinomaan kotoa. Nousukehitys selittyy yhtäältä edunsaajien määrän hienoisella kasvulla olemassa olevissa yksiköissä ja toisaalta uusien tiimien perustamisella puheenjohtajan ja pääsihteerin kabinetteihin sekä SMART-osastoon (turvallisuusluokiteltujen tietojen yksikkö). Komissio: Vuonna 2020 komissio maksoi päivystyskorvauksia 421 työntekijälleen, mikä merkitsee lähes 3 prosentin lisäystä verrattuna vuoteen 2019 (410 edunsaajaa). Tämä hienoinen kasvu johtuu pääasiassa EU:n pelastuspalveluasioiden ja humanitaarisen avun operaatioiden pääosaston viidestä uudesta edunsaajasta ja energian pääosaston kolmesta uudesta edunsaajasta kriisien ja hätätilanteiden koordinoinnin alalla. Edunsaajista noin 35 prosenttia (148) oli jonkin komission tutkimuskeskuksen palveluksessa. Yhteisessä tutkimuskeskuksessa päivystysvelvollisuus hoidetaan useimmiten kotoa lukuun ottamatta Ispran keskusta, jossa päivystetään tehtävien luonteesta riippuen työpaikalla tai kotona. Komission muiden pääosastojen osalta edunsaajien määrä i) väheni hieman tietotekniikan pääosastossa (–14), koska työntekijöitä lopetti komissiossa tai siirtyi muihin yksiköihin, ii) lisääntyi verotuksen ja tulliliiton pääosaston tieto- ja viestintäteknologian (TVT) yksiköissä (+14), koska sinne perustettiin uusi yksikkö huolehtimaan palvelun jatkuvuudesta ja tietoteknisen infrastruktuurin turvallisuudesta. Muiden yksiköiden osalta tilanne on lähes sama kuin vuonna 2019. Tuomioistuin: Tuomioistuin maksoi vuonna 2020 korvausta kotoa hoidettavasta päivystysvelvollisuudesta 26 työntekijälleen (28 työntekijälle vuonna 2019). Kaikki edunsaajat työskentelevät hallinnon pääosaston kiinteistö- ja turvallisuusosastossa. Yksiköt, joissa edunsaajat työskentelevät, vastaavat tuomioistuimen kehittämishankkeista sekä rakennusten hallinnoinnista ja turvallisuudesta. Tilintarkastustuomioistuin: Suoja- ja turvallisuuspalvelussa oli vuonna 2020 yhteensä 17 työntekijää, jotka vastasivat kotoa hoidettavasta päivystysvelvollisuudesta, eli yhtä paljon kuin vuonna 2019. He vastaavat rakennusten ja niiden käyttäjien turvallisuudesta keskeytyksettä ympäri vuoden. Euroopan talous- ja sosiaalikomitea ja alueiden komitea: Euroopan talous- ja sosiaalikomitea ja alueiden komitea organisoivat päivystystyön yhteisesti turvallisuusyksikössä sen takaamiseksi, että turvallisuushenkilöstö on käytettävissä ja pystyy toimimaan milloin tahansa reagointia vaativissa ongelmatapauksissa toimielinten tavanomaisten työaikojen ulkopuolella. Vuonna 2020 (kotona ja työpaikalla hoidettavasta) päivystysvelvollisuudesta vastasi vuoden 2019 tapaan 3 Euroopan talous- ja sosiaalikomitean työntekijää ja 4 alueiden komitean työntekijää. Euroopan ulkosuhdehallinto (EUH): EUH maksoi vuonna 2020 kotipäivystyskorvausta 28 työntekijälleen (33 työntekijälle vuonna 2019). Vähennys selittyy tiettyjen edunsaajien eläköitymisellä, henkilöstön liikkuvuudella, työsuhteen päättymisellä tai työntekijän siirtymisellä muihin tehtäviin, sillä covid-19-terveyskriisin vuoksi ei ollut tarvetta korvata eläkkeelle jääneitä tai palveluksesta lähteneitä edunsaajia. Päivystystehtävät kattavat kolme alaa: i) turvallisuuspalvelut – EUH:n henkilöstön, vierailijoiden, tilojen ja aineellisen omaisuuden jatkuva suojelu Brysselissä sekä turvallisuusluokiteltujen tietojen jatkuva suojelu (päätoimipaikassa ja edustustoissa); ii) YUTP:n/YTPP:n tukeminen – maailman tapahtumien seuraaminen vuorokauden ympäri, reagointi kriiseihin, ongelmatapauksiin, kriittisiin tapahtumiin, erityistilanteisiin tai hätätilanteisiin, korkean edustajan ja EU:n toimijoiden tukeminen, auttaminen tavanomaisten työaikojen ulkopuolella pidettävien EUH:n kriisiyksikön kokousten järjestämisessä; iii) tieto- ja viestintätekninen palvelu viestintäkeskuksen (COMCEN) kautta (turvallisuusluokiteltujen tietojen toimittaminen kaikille EUH:n henkilöstön jäsenille sekä palvelut neuvoston pääsihteeristölle, jotta taataan kiireellisten turvallisuusluokiteltujen tietojen nopea käsittely), strategisen viestinnän osaston kautta (lehdistötiedotteiden nopea julkaiseminen) ja neuvoston pääsihteeristön kautta (korkean edustajan lehdistötoiminnan tukeminen). 5.2.Perustelut korvaukselle raskaasta työstä Komissio: Vuoden 2019 tapaan komissio oli vuonna 2020 ainoa toimielin, joka myönsi raskaasta työstä maksettavaa korvausta Infrastruktuuri- ja logistiikkatoimistolle Brysselissä (OIB) painatusyksikön osalta, Yhteiselle tutkimuskeskukselle ja energian pääosastolle ydinlaitosalueiden tarkastusten yhteydessä eli yhteensä 199 edunsaajalle vuonna 2020 (216 edunsaajaa vuonna 2019). Tämä lähes 8 prosentin vähennys johtuu muun muassa covid-19-terveyskriisistä, jonka aikana tietyt edunsaajat eivät ole hoitaneet tehtäviään raskaissa työoloissa ja jonka aikana ei ole ollut tarvetta korvata eläkkeelle jääneitä tai palveluksesta lähteneitä edunsaajia. Vuonna 2020 näiden raskaan työn työtuntien määrä jakautui seuraavasti: Ø25 282,64 tuntia (64 889,11 tuntia vuonna 2019) johtuen henkilökohtaisista suojatoimista (esim. epämukavan suojavaatetuksen käyttö),

Ø42 379,07 tuntia (115 973,35 tuntia vuonna 2019) johtuen työpaikasta (esim. korkea melutaso, vaaralliset paikat), Ø5 073,61 tuntia (12 162,74 tuntia vuonna 2019) johtuen työn luonteesta (esim. syövyttävien aineiden käsittely). Tuntien määrä on vähentynyt huomattavasti edunsaajien määrän vähenemisen vuoksi. Covid-19-terveyskriisi on lisännyt etätyöntekijöiden määrää ja vähentänyt työmatkoja, mikä selittää myös raskaissa olosuhteissa tehtyjen työtuntien määrän vähenemisen. 5.3.Perustelut vuorotyölle Euroopan parlamentti: Euroopan parlamentti maksoi vuonna 2020 korvauksia vuorotyöstä i) yksiköille, jotka vastaavat turvatoimista ja turvallisuudesta kaikissa kolmessa työskentelypaikassa eli Brysselissä, Strasbourgissa ja Luxemburgissa; ja ii) yksiköille, jotka liittyvät vierailijoiden vastaanottoon, turvallisuuteen ja tarkastukseen (Parlamentarium, Euroopan historian talo ja Jean Monnet -talo, urheilukeskus (vuodesta 2017)) sekä viestintään (puhelinvaihde). Vaihde tarjoaa useilla kielillä monenlaisia palveluita, kuten saapuvien ja lähtevien puheluiden yhdistäminen sekä yhteystietojen (puhelin- ja faksinumerot, sähköpostiosoitteet, toimisto-osoitteet) ja kokouksia ja Euroopan parlamentin rakennuksia koskevien tietojen antaminen. Vuorotyö oli joko kaksivuorotyötä (taksa 1), kaksivuorotyötä, johon sisältyy yötyötä, viikonlopputyötä ja työtä yleisinä vapaapäivinä (taksa 2), tai keskeytyksettömän palvelun varmistamista 24 tuntia vuorokaudessa (taksa 4). Edunsaajien määrä väheni huomattavasti vuonna 2020 (545 edunsaajaa, kun heitä vuonna 2019 oli 595). Tämä vähennys johtuu covid-19-terveyskriisistä, joka on johtanut joidenkin palvelujen sulkemiseen tai vähenemiseen. Neuvosto: Neuvostolla on käytössä vuorotyöjärjestelmä, joka on välttämätön, jotta voidaan varmistaa toiminnan jatkuvuus yksiköissä, jotka vastaavat ehkäisevistä toimenpiteistä ja rakennusten ja ihmisten turvallisuudesta neuvoston molempien rakennusten osalta. Edunsaajien määrä on lähes vakaa: 78 vuonna 2020 ja 75 vuonna 2019. Komissio: Komissiossa vuorotyöjärjestelyä on käytetty Yhteisessä tutkimuskeskuksessa lähinnä toimintaan liittyvistä syistä (28 henkilöä vuonna 2020) ja henkilöstöhallinnon ja turvallisuustoiminnan pääosastossa turvallisuudesta ja ennaltaehkäisevistä toimista vastaavassa yksikössä (83 henkilöä vuonna 2020). Henkilöstöhallinnon ja turvallisuustoiminnan pääosaston ilmoittama edunsaajien määrän kasvu vuonna 2020 (+26) johtuu siitä, että henkilösuojaukseen osoitettujen toimien määrää on lisätty, jotta voidaan taata terveyteen ja turvallisuuteen liittyvien vaatimusten noudattaminen. Muissa pääosastoissa (toimintatalousarvio) vuorotyötä teki vuonna 2020 yhteensä 44 henkilöä, jotka työskentelivät seuraavilla aloilla: –turvallisuus- ja ennaltaehkäisytoimet: 8 (infrastruktuuri- ja logistiikkatoimisto Luxemburgissa) –tieto- ja viestintätekniikka (TVT): 14 (viestinnän pääosasto) –jäsenvaltioiden avustaminen: 22 (16 vuonna 2019) (EU:n pelastuspalveluasioiden ja humanitaarisen avun operaatioiden pääosasto). Viestinnän pääosasto käyttää vuorotyötä varmistaakseen lehdistökatsausten toimittamisen puheenjohtajalle, kollegiolle ja tiedotuspalvelulle. EU:n pelastuspalveluasioiden ja humanitaarisen avun operaatioiden pääosasto on kohdentanut uudelleen käytettävissä olevat resurssinsa lisätäkseen vuorotyötä seuranta- ja tiedotuskeskuksessa, joka auttaa jäsenvaltioita ja komissiota katastrofitilanteissa, mikä selittää edunsaajien määrän lisääntymisen. Komissio soveltaa taksoja (korvaustyyppejä) 1, 3 ja 4, joskin taksaa 4 (vuorotyö) käytetään lähinnä turvallisuuspalveluissa. Tilintarkastustuomioistuin: Vuonna 2020 ainut tilintarkastustuomioistuimen ilmoittama vuorotyö koski palvelua, joka perustettiin henkilöstöpalvelujen, rahoituksen ja yleispalvelujen yksikköön rakennusten ja niitä käyttävien ihmisten turvallisuuden varmistamiseksi. Kyseessä on keskeytymätön ympärivuorokautinen palvelu (taksa 4), joka koski 17:ää edunsaajaa (sama määrä kuin vuonna 2019). Euroopan talous- ja sosiaalikomitea ja alueiden komitea: Euroopan talous- ja sosiaalikomitea ja alueiden komitea organisoivat vuorotyön yhteisesti sen varmistamiseksi, että turvallisuusyksikössä on jatkuvasti henkilöstöä. Vuoden 2019 tapaan Euroopan talous- ja sosiaalikomitea maksoi korvausta 3 henkilölle (taksa 1) ja alueiden komitea 4 henkilölle (taksa 1). Euroopan ulkosuhdehallinto (EUH): EUH maksoi vuonna 2020 yhteensä 30 korvausta vuorotyöstä, jolla varmistetaan EUH:n henkilöstön, vierailijoiden, tilojen ja aineellisen omaisuuden jatkuva suojelu Brysselissä, ympärivuorokautinen ja päivittäinen seuranta, arviointi ja varoittaminen poliittisesti merkittävien tapahtumien tai tilanteiden yhteydessä sekä turvallisuusluokiteltujen tietojen toimittaminen kaikille EUH:n henkilöstön jäsenille sekä korkealle edustajalle ja muille EU:n toimijoille (Euroopan komissio, neuvoston pääsihteeristö, EU:n virastot, EU:n jäsenvaltiot). EUH:ssa sovelletaan kahta korvaustyyppiä, pääasiassa taksoja 1 ja 4. Edunsaajien määrä on vähentynyt covid-19-terveyskriisin vuoksi erityisesti siksi, että henkilöstön läsnäolo työpaikalla on vähentynyt. Lisäksi joitakin avoimia toimia ei ole voitu täyttää tänä aikana. 6. Talousarviomenot toimielimittäin korvauskohtaisesti (euroina)